סלמה פראוולו

סלמה סלסטה פראוולו אייגנגונו (בספרדית: Salma Celeste Paralluelo Ayingono; נולדה ב-13 בנובמבר 2003) היא אצנית לשעבר ושחקנית כדורגל ספרדייה, המשחקת בעמדת קיצונית שמאלית בקבוצת ברצלונה ובנבחרת ספרד.

קריירה

נעורייה ותחילת דרכה 
פראוולו נולדה בסרגוסה, בספרד, לאב ספרדי ואם מגינאה המשוונית. האם הגיעה לספרד על מנת לטפל בבנה מנישואים קודמים שסבל מפגם חמור בראיה. בדצמבר 2012, הוא נעלם בסרגוסה ולאחר כחודש נמצאה גופתו. לפראוולו שני אחים ששניהם שחקני כדורגל גם כן.

פארוולו החלה לשחק כדורגל במועדון סן חוזה בסרגוסה ולאחר מכן עברה למועדון סרגוסה סי אף אף.

ויאריאל (2019–2022) 
בעונת 2019/20 חתמה פראוולו בויאריאל.

היא שחקה במועדון כ-3 עונות ובשנת 2022 הייתה מועמדת לפרס פושקאש על שער שכבשה במדי המועדון נגד ברצלונה.

ברצלונה (מ-2022) 
פראוולו חתמה בברצלונה בעונת 23–2022 לאחר תום חוזהה בויאריאל.

בעונת 23–2022 זכתה עם קבוצתה באליפות ספרד ובליגת האלופות ואף עלתה בהרכב במשחק הגמר.

נבחרת 
פרוואלו בחרה לשחק בנבחרת ספרד על אף שיכלה לשחק גם בנבחרת גינאה המשוונית.

היא זכתה עם הנבחרות הצעירות באליפות העולם בכדורגל נשים עד גיל 17 ואליפות אירופה בכדורגל נשים עד גיל 17 ב-2018 ובשנת 2022 באליפות העולם בכדורגל נשים עד גיל 20.

היא ערכה את הופעת הבכורה שלה בנבחרת הבוגרת ב-11 בנובמבר 2022 במשחק ידידות מול נבחרת ארגנטינה.

פראוולו זומנה לגביע העולם בכדורגל נשים 2023 בו נבחרתה העפילה לגמר. פרוואלו כבשה שער ניצחון ברבע הגמר מול הולנד בהארכה וכן את השער הראשון בחצי הגמר מול נבחרת שוודיה.

אתלטיקה 
פראוולו התחילה במועדון האתלטיקה של סן חוזה בסרגוסה והצטרפה לאחר מכן למועדון סקופריו-71 גם כן בסרגוסה.

היא זכתה במדליה הראשונה שלה ב-2019 בריצת 400 מטר באליפות ספרד באתלטיקה קלה.

הזכייה אפשרה לה להשתתף באליפות אירופה באתלטיקה באולם 2019.

היא זכתה ב-2019 ב2 מדליות נוספות באליפות אירופה לנוער בבאקו.

סטטיסטיקה

תארים

קבוצתיים

ברצלונה 
 אליפות ספרד (1): 2022/23
 ליגת האלופות (1): 2022/23

נבחרות 
נבחרת ספרד בכדורגל נשים
 גביע העולם בכדורגל נשים: 2023

נבחרת ספרד בכדורגל נשים עד גיל 17 
 אליפות העולם בכדורגל נשים עד גיל 17: 2018
 אליפות אירופה בכדורגל נשים עד גיל 17: 2018

נבחרת ספרד בכדורגל נשים עד גיל 20 
 אליפות העולם בכדורגל נשים עד גיל 20: 2022

אישיים 
 מקום 3 בכדור הזהב לנשים 2023

קישורים חיצוניים

הערות שוליים 

כדורגלניות ברצלונה
כדורגלני ברצלונה
כדורגלניות ספרדיות
כדורגלנים ספרדים
חלוצות כדורגל ספרדיות
חלוצי כדורגל ספרדים
ילידות 2003